बीसी में लोगों का एक समूह होता है, जिसमें 5 से 20 लोग शामिल होते हैं, जहां पर प्रत्येक व्यक्ति धन के रूप में कुछ निश्चित राशि का योगदान करता है। बीसी को मुख्य रूप से संचालित करने वाला कैशियर कहलाता है। उसी के पास प्रत्येक व्यक्ति के लेनदेन का ब्यौरा होता है। किसी भी प्रकार की लेनदेन प्रक्रिया की पूरी जिम्मेदारी कैशियर पर होती है। इसमें उधारकर्ता को सस्ते दर पर ऋण और निवशकों को उच्च लाभ मिलता है। इस तरह की कमेटी या बीसी का फायदा यह होता है कि यह उन लोगों के लिए लाभप्रद है जो बैंक से किसी भी कारणवश ऋण नहीं ले सकते। कई बार बीसी में पैसा लगाना जोखिम-भरा होता है, क्योंकि अक्सर कई बार कैशियर सारा धन लेकर नौ-दो-ग्यारह हो जाता है या उधारकर्ता उधार लेकर चंपत हो जाता है। इसलिए बीसी का संगठन या संचालन समाज के करीबी सदस्यों या परिवारिक लोगों के बीच होता है, जहां विश्वास बना रहता है।